Candidatul PSD-PNL la Primăria Bucureştiului, medicul Cătălin Cîrstoiu, a afirmat, miercuri seară la Antena 3, că este sigur de victoria sa în alegerile din 9 iunie.
"Sunt ferm convins că voi fi primar general (...) eu sunt ferm convins că toţi cetăţenii vor alt primar, vor un primar care să le asculte nevoia, vor un primar care să mai fi condus ceva înainte", a declarat Cîrstoiu.
El s-a declarat convins că va ajunge primar general al Capitalei:
"Voi fi sondaje, voi avea notorietate şi sunt absolut singur că voi fi la Primăria Capitalei". "Eu sunt în momentul de faţă un exponent care candidează la Primăria Generală a Capitalei, susţinut de cele două mari partide, PSD şi PNL. Şi această echipă PSD-PNL va trebui să aibă un succes, să genereze un Consiliu General în care sunt majoritari", a mai declarat Cîrstoiu.